CELEX: 32013D0520
Language: sl
Date: 2013-10-21 00:00:00
Title: 2013/520/EU: Izvedbeni sklep Komisije z dne 21. oktobra 2013 o razveljavitvi Izvedbenega sklepa 2011/874/EU (notificirano pod dokumentarno številko C(2013) 6828)  Besedilo velja za EGP

23.10.2013   
            
            
               SL
            
            
               Uradni list Evropske unije
            
            
               L 281/27
            
         IZVEDBENI SKLEP KOMISIJE
   z dne 21. oktobra 2013
   o razveljavitvi Izvedbenega sklepa 2011/874/EU
   (notificirano pod dokumentarno številko C(2013) 6828)
   (Besedilo velja za EGP)
   (2013/520/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 92/65/EGS z dne 13. julija 1992 o zahtevah zdravstvenega varstva živali za trgovino in za uvoz v Skupnost živali, semena, jajčnih celic in zarodkov, za katere ne veljajo zahteve zdravstvenega varstva živali, določene v posebnih pravilih Skupnosti iz Priloge A(I) k Direktivi 90/425/EGS (1), ter zlasti uvodnega stavka in točke (b) člena 17(2) ter točke (a) člena 17(3) Direktive,
   ob upoštevanju Uredbe Evropskega parlamenta in Sveta (ES) št. 998/2003 z dne 26. maja 2003 o zahtevah v zvezi z zdravstvenim varstvom živali, ki se uporabljajo za netrgovske premike hišnih živali, in o spremembi Direktive Sveta 92/65/EGS (2) ter zlasti člena 8(4) Uredbe,
   ob upoštevanju naslednjega:
   
               (1)
            
            
               Uredba (EU) št. 576/2013 Evropskega parlamenta in Sveta z dne 12. junija 2013 o netrgovskih premikih hišnih živali in razveljavitvi Uredbe (ES) št. 998/2003 (3) določa pogoje za premike hišnih živali iz tretjih držav in vzorec spričevala za take premike. Navedena uredba razveljavlja in nadomešča Uredbo (ES) št. 998/2003, z učinkom od 29. decembra 2014. Uredba (EU) št. 576/2013 določa, da kadar je število psov, mačk ali belih dihurjev za netrgovski premik med enim samim premikom več kot pet, navedene hišne živali morajo biti skladne z zahtevami zdravstvenega varstva živali iz Direktive 92/65/EGS.
            
         
               (2)
            
            
               Izvedbeni sklep Komisije 2011/874/EU z dne 15. decembra 2011 o določitvi seznama tretjih držav in ozemelj, ki imajo dovoljenje za uvoz psov, mačk in belih dihurjev in za netrgovske premike več kot petih psov, mačk in belih dihurjev v Unijo, ter o vzorcih spričeval za uvoz in netrgovske premike navedenih živali v Unijo (4) določa seznam tretjih držav in ozemelj, ki imajo dovoljenje za uvoz psov, mačk in belih dihurjev in za netrgovske premike več kot petih psov, mačk ali belih dihurjev v Unijo, v skladu z Direktivo 92/65/EGS, ter veterinarsko spričevalo za tak uvoz in netrgovske premike in veterinarsko spričevalo za netrgovske premike v Unijo največ petih psov, mačk ali belih dihurjev v skladu z Uredbo (ES) št. 998/2003.
            
         
               (3)
            
            
               Po začetku veljavnosti Uredbe (EU) št. 576/2013 sta bili sprejeti Izvedbena uredba Komisije (EU) št. 577/2013 z dne 28. junija 2013 o vzorcih identifikacijskih dokumentov za netrgovske premike psov, mačk in belih dihurjev, o sestavi seznamov ozemelj in tretjih držav ter o zahtevah glede formata, oblike in jezika izjav, ki potrjujejo izpolnjevanje nekaterih pogojev iz Uredbe (EU) št. 576/2013 Evropskega parlamenta in Sveta (5), ter Izvedbeni sklep Komisije 2013/519/EU z dne 21. oktobra 2013 o določitvi seznama tretjih držav in ozemelj, ki so odobrene za uvoz psov, mačk in belih dihurjev, ter vzorca veterinarskih spričeval za tak uvoz (6).
            
         
               (4)
            
            
               Z dnem začetka uporabe Izvedbene uredbe (EU) št. 577/2013 in Izvedbenega sklepa 2013/519/EU določbe Izvedbenega sklepa 2011/874/EU postanejo zastarele.
            
         
               (5)
            
            
               Izvedbena uredba (EU) št. 577/2013 in Izvedbeni sklep 2013/519/EU se uporabljata od 29. decembra 2014. Zaradi jasnosti zakonodaje Unije bi bilo treba Izvedbeni sklep 2011/874/EU razveljaviti z učinkom od istega datuma.
            
         
               (6)
            
            
               Ukrepi iz tega sklepa so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJI SKLEP:
   Člen 1
   Izvedbeni sklep 2011/874/EU se razveljavi.
   Člen 2
   Ta sklep se uporablja od 29. decembra 2014.
   Člen 3
   Ta sklep je naslovljen na države članice.
   
      V Bruslju, 21. oktobra 2013
      
         
            Za Komisijo
         
         Tonio BORG
         
            Član Komisije
         
      
   
   
      (1)  UL L 268, 14.9.1992, str. 54.
   
      (2)  UL L 146, 13.6.2003, str. 1.
   
      (3)  UL L 178, 28.6.2013, str. 1.
   
      (4)  UL L 343, 23.12.2011, str. 65.
   
      (5)  UL L 178, 28.6.2013, str. 109.
   
      (6)  Glej stran 20 tega Uradnega lista.